तहलका न्यूज ब्यूरो
बुलंदशहर. यूपी के बुलंदशहर में मरीज की मौत से गुस्साए परिवार वालों ने एक डॉक्टर की पिटाई कर दी। आरोप है कि ऑपरेशन में लापरवाही की वजह से मरीज की मौत हो गई। आरोपी डॉक्टर को हिरासत में ले लिया गया है। इसी बीच आरोपी डॉक्टर को पीटने का वीडियो सोशल मीडिया पर वायरल हो रहा है। वीडियो में जिस शख्स की पिटाई हो रही है, वो बुलंदशहर के हैरिटेज अस्पताल के संचालक डॉक्टर संजीव यादव हैं।
डॉक्टर संजीव यादव ने बुलंदशहर की एक महिला का पित्त की थैली का ऑपरेशन किया था। महिला के घर वालों का आरोप है कि ऑपरेशन के कुछ घंटों बाद ही इलाज में लापरवाही की वजह से मौत हुई। हालांकि, डॉक्टर संजीव इन आरोपों से इनकार कर रहे हैं।
महिला के घरवालों ने पुलिस में शिकायत कर दी है। पुलिस ने आरोपी डॉक्टर से पूछताछ की है। महिला के शव को पोस्टमार्टम के लिए भेज दिया गया है।